Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 713/11/6601	Banská Bystrica, 6.2.2013
EEČ : 2-45-15-2013

U Z N E S E N I E

Trestná vec:	obvinený XXXXX 
Prečin:	Skrátenie dane a poistného podľa § 276 odsek 1 Trestného zákona číslo 300/2005 Zbierky zákonov XXXXX

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
	ako fyzická osoba podnikajúca pod obchodným menom XXXXX XXXXX, so sídlom XXXXX, XXXXX podal na XXXXX XXXXX XXXXX daňové priznanie k dani z príjmov fyzickej osoby za zdaňovacie obdobie roku 2008, pričom na základe vykonanej daňovej kontroly bolo príslušným správcom dane zistené, že uvedený podnikateľský subjekt vo svojom účtovníctve eviduje odberateľské faktúry č. XXXXX v celkovej sume 248.995,- Sk (8.265,12 €) za stavebné práce, ktoré neboli vykonané, k zdaniteľným plneniam v zmysle týchto faktúr nikdy nedošlo, pričom na základe uvedených faktúr v daňovom priznaní k dani z príjmu fyzickej osoby za rok 2008 uplatnil neoprávnený výdavok s vplyvom na výpočet základu dane z príjmu fyzickej osoby, čím ukrátil XXXXX o 1.570,37 €, 
lebo zanikla trestnosť činu.
Odôvodnenie:
	Vyšetrovateľ OR PZ, OKP XXXXX uznesením ČVS: XXXXX z 30.05.2012 vzniesol obvinenie XXXXX pre prečin skrátenia dane a poistného podľa § 276 ods. 1 Tr. zák. na tom skutkovom základe, ako je uvedené vo výrokovej časti tohto uznesenia. 

	V priebehu vyšetrovania bolo zistené, že XXXXX 07.12.2012 podal v mene daňového subjektu XXXXX XXXXX dodatočné daňové priznanie k dani z príjmu fyzických osôb za rok 2008, ktorým si sám zvýšil svoju daňovú povinnosť o sumu 1.570,37 €, túto svoju daňovú povinnosť uhradil 06.12.2012. Uvedenú skutočnosť potvrdila v zápisnici o výsluchu z 08.01.2013 zástupkyňa XXXXX XXXXX, ktorá taktiež doložila listinné doklady a uviedla, že v súvislosti s týmto trestným stíhaním správca dane neeviduje voči uvedenému subjektu žiadnu pohľadávku. 

	Prípisom zo 07.12.2012 podal obvinený XXXXX návrh na zastavenie trestného stíhania, s tým, že podal opravné daňové priznanie a predmetné faktúry vyradil zo svojho účtovníctva. Zároveň uviedol, že 06.12.2012 uhradil celý dlh, ktorý mu vznikol voči XXXXX o čom pripojil aj fotokópiu dokladu - bankové potvrdenie o vykonanej platbe. 

	Podľa § 215 ods. 1 písm. h Tr. por. prokurátor zastaví trestné stíhanie, ak zanikla trestnosť činu.

	V zmysle § 86 ods. 1 písm. e Trestného zákona, účinného od 01.01.2013, trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Neboli zistené dôvody vylučujúce zánik trestnosti v zmysle ust. § 86 ods. 2 Tr. zák., účinného od 01.01.2013.

	Podľa § 2 odsek 1 Trestného  zákona trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší.  

	Vzhľadom na uvedené bolo potrebné v danom prípade posudzovať trestnosť činu podľa Trestného zákona účinného od 01.01.2013, nakoľko tento je vzhľadom na ustanovenie o účinnej ľútosti pre páchateľa priaznivejší.

	Preto som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať do troch dní od oznámenia uznesenia cestou tunajšej okresnej prokuratúry. O sťažnosti rozhodne prokurátor Krajskej prokuratúry XXXXX. Sťažnosť má odkladný účinok. (§ 185 a nasl. Tr. por.)

JUDr. Veronika Polóniová
prokurátorka